CELEX: 32015R1555
Language: sl
Date: 2015-05-28 00:00:00
Title: Delegirana uredba Komisije (EU) 2015/1555 z dne 28. maja 2015 o dopolnitvi Uredbe (EU) št. 575/2013 Evropskega parlamenta in Sveta glede regulativnih tehničnih standardov za razkritje informacij v zvezi s skladnostjo institucij z zahtevo za proticikličen kapitalski blažilnik v skladu s členom 440 (Besedilo velja za EGP)

19.9.2015   
            
            
               SL
            
            
               Uradni list Evropske unije
            
            
               L 244/1
            
         DELEGIRANA UREDBA KOMISIJE (EU) 2015/1555
   z dne 28. maja 2015
   o dopolnitvi Uredbe (EU) št. 575/2013 Evropskega parlamenta in Sveta glede regulativnih tehničnih standardov za razkritje informacij v zvezi s skladnostjo institucij z zahtevo za proticikličen kapitalski blažilnik v skladu s členom 440
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja ter o spremembi Uredbe (EU) št. 648/2012 (1) in zlasti člena 440(2) Uredbe,
   ob upoštevanju naslednjega:
   
               (1)
            
            
               V skladu s členom 130(1) Direktive 2013/36/EU Evropskega parlamenta in Sveta (2) morajo države članice od institucij zahtevati vzdrževanje posamezni instituciji lastnega proticikličnega kapitalskega blažilnika.
            
         
               (2)
            
            
               Da se zagotovita preglednost in primerljivost institucij, Uredba (EU) št. 575/2013 od institucij zahteva razkritje ključnih elementov izračuna njihovega proticikličnega kapitalskega blažilnika, ki vključujejo geografsko razporeditev njihovih ustreznih kreditnih izpostavljenosti in končni znesek njihovega posamezni instituciji lastnega proticikličnega kapitalskega blažilnika.
            
         
               (3)
            
            
               V skladu s členom 130(1) Direktive 2013/36/EU se posamezni instituciji lasten proticikličen blažilnik izračuna kot zmnožek zneska njene skupne izpostavljenosti tveganju v skladu s členom 92(3) Uredbe (EU) št. 575/2013 in stopnje posamezni instituciji lastnega proticikličnega blažilnika.
            
         
               (4)
            
            
               V skladu s členom 140(1) Direktive 2013/36/EU je stopnja posamezni instituciji lastnega proticikličnega kapitalskega blažilnika sestavljena iz tehtanega povprečja stopenj proticikličnega blažilnika, ki se uporabljajo v državah, v katerih so ustrezne kreditne izpostavljenosti te institucije. Razporeditev ustreznih kreditnih izpostavljenosti po državah bi bilo treba razkriti v standardni obliki v skladu z določbami Delegirane uredbe Komisije (EU) št. 1152/2014 (3). Za izpolnitev zahtev iz člena 440(1)(a) Uredbe (EU) št. 575/2013, ki ne določa minimalne stopnje blažilnika, bi bilo treba geografsko razčlenitev ustreznih kreditnih izpostavljenosti razkriti tudi, če je stopnja proticikličnega kapitalskega blažilnika, ki se uporablja, za posamezno državo enaka nič.
            
         
               (5)
            
            
               Za namene izračuna zneska posamezni instituciji lastnega proticikličnega blažilnika bi morale biti uteži, ki se uporabijo za stopnje proticikličnega blažilnika, sorazmerne glede na skupne kapitalske zahteve za kreditno tveganje, ki se nanaša na ustrezne kreditne izpostavljenosti v vsaki državi članici in v jurisdikciji tretje države, kjer ima institucija izpostavljenosti. Zato bi morale institucije razkriti kapitalske zahteve za vse ustrezne kreditne izpostavljenosti.
            
         
               (6)
            
            
               V skladu s členom 433 Uredbe (EU) št. 575/2013 institucije objavijo razkritja v zvezi zahtevami za proticikličen blažilnik vsaj enkrat letno, in sicer glede na datum objave računovodskih izkazov. Ker v skladu s členom 136(7) Direktive 2013/36/EU stopnjo proticikličnega kapitalskega blažilnika določijo imenovani organi četrtletno, bi se moralo razkritje informacij o skladnosti institucij z zahtevo za posamezni instituciji lasten proticikličen kapitalski blažilnik nanašati na informacije o stopnji proticikličnega kapitalskega blažilnika iz zadnjega razpoložljivega četrtletja. Razkritje informacij v zvezi s proticikličnim kapitalskim blažilnikom bi moralo temeljiti na stopnjah proticikličnega kapitalskega blažilnika, ki se uporabljajo v času izračuna posamezni instituciji lastnega proticikličnega kapitalskega blažilnika, na katerega se razkritje nanaša.
            
         
               (7)
            
            
               V skladu s členom 6(1) v povezavi s členom 440(1) Uredbe (EU) št. 575/2013 bi morale institucije razkriti informacije v zvezi s proticikličnim kapitalskim blažilnikom na posamični podlagi. Vendar se od institucije, ki je nadrejena oseba ali podrejena družba, in institucije, ki je vključena v konsolidacijo na podlagi člena 18 Uredbe (EU) št. 575/2013, ne bi smelo zahtevati, da izpolnjujeta zahteve glede razkritja iz dela 8 navedene uredbe na posamični podlagi, kot je določeno v členu 6(3) navedene uredbe. EU nadrejene institucije in institucije, ki jih obvladuje EU nadrejeni finančni holding ali EU nadrejeni mešani finančni holding, bi morale te informacije razkriti na konsolidirani podlagi, medtem ko bi morale pomembne podrejene družbe EU nadrejenih institucij ali EU nadrejenega finančnega holdinga ali EU nadrejenega mešanega finančnega holdinga in podrejene družbe, ki so bistvenega pomena za njihove lokalne trge, razkriti te informacije na posamični ali subkonsolidirani podlagi, kot je določeno v členu 13 Uredbe (EU) št. 575/2013.
            
         
               (8)
            
            
               Zahteva po vzdrževanju posamezni instituciji lastnega proticikličnega kapitalskega blažilnika iz člena 130 Direktive 2013/36/EU se bo uporabljala in postopoma uvajala od 1. januarja 2016, razen če države članice uvedejo krajše prehodno obdobje v skladu s členom 160(6) navedene direktive. Da se institucijam zagotovi dovolj časa za pripravo na razkritje informacij, bi se morala ta uredba uporabljati od 1. januarja 2016.
            
         
               (9)
            
            
               Ta uredba temelji na osnutkih regulativnih tehničnih standardov, ki jih je Evropski nadzorni organ (Evropski bančni organ) predložil Evropski komisiji.
            
         
               (10)
            
            
               Evropski bančni organ je opravil javna posvetovanja o osnutkih regulativnih tehničnih standardov, na katerih temelji ta uredba, analiziral morebitne povezane stroške in koristi ter zaprosil za mnenje interesno skupino za bančništvo, ustanovljeno v skladu s členom 37 Uredbe (EU) št. 1093/2010 Evropskega parlamenta in Sveta (4) –
            
         SPREJELA NASLEDNJO UREDBO:
   Člen 1
   Predmet urejanja
   V skladu s členom 440 Uredbe (EU) št. 575/2013 ta uredba določa zahteve glede razkritja za institucije v zvezi z njihovim izpolnjevanjem zahteve za proticikličen kapitalski blažilnik iz poglavja 4 naslova VII Direktive 2013/36/EU.
   Člen 2
   Razkritje geografske razporeditve kreditnih izpostavljenosti
   Geografsko razporeditev kreditnih izpostavljenosti institucije, ustreznih za izračun proticikličnega blažilnika iz člena 440(1)(a) Uredbe (EU) št. 575/2013, se razkrije v standardni obliki, kakor je določeno v razpredelnici 1 Priloge I, v skladu z navodili iz delov I in II Priloge II ter določbami iz Delegirane uredbe (EU) št. 1152/2014.
   Člen 3
   Razkritje zneska posamezni instituciji lastnega proticikličnega blažilnika
   Znesek posamezni instituciji lastnega proticikličnega blažilnika iz člena 440(1)(b) Uredbe (EU) št. 575/2013 se razkrije v standardni obliki, kakor je določeno v razpredelnici 2 Priloge I, v skladu z navodili iz delov I in III Priloge II.
   Člen 4
   Začetek veljavnosti in uporaba
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2016.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. maja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 27.6.2013, str. 1.
   
      (2)  Direktiva 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L 176, 27.6.2013, str. 338).
   
      (3)  Delegirana uredba Komisije (EU) št. 1152/2014 z dne 4. junija 2014 o dopolnitvi Direktive 2013/36/EU Evropskega parlamenta in Sveta v zvezi z regulativnimi tehničnimi standardi za določitev geografske lokacije ustreznih kreditnih izpostavljenosti za izračun stopenj posamezni instituciji lastnega proticikličnega kapitalskega blažilnika (UL L 309, 30.10.2014, str. 5).
   
      (4)  Uredba (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L 331, 15.12.2010, str. 12).
   
      PRILOGA I
      
         STANDARDNA OBLIKA ZA RAZKRITJE INFORMACIJ V ZVEZI S SKLADNOSTJO INSTITUCIJ Z ZAHTEVO ZA PROTICIKLIČEN KAPITALSKI BLAŽILNIK
      
      
         Razpredelnica 1
      
      
         Geografska razporeditev kreditnih izpostavljenosti, ustreznih za izračun proticikličnega kapitalskega blažilnika
      
      
                  Vrstica
               
               
                   
               
               
                  Splošne kreditne izpostavljenosti
               
               
                  Izpostavljenost v trgovalni knjigi
               
               
                  Izpostavljenost v listinjenju
               
               
                  Kapitalske zahteve
               
               
                  Uteži kapitalske zahteve
               
               
                  Stopnja proticikličnega kapitalskega blažilnika
               
            
                  Vrednost izpostavljenosti za standardizirani pristop (SA)
               
               
                  Vrednost izpostavljenosti za pristop na osnovi notranjih bonitetnih ocen (IRB)
               
               
                  Vsota dolge in kratke pozicije v trgovalni knjigi
               
               
                  Vrednost izpostavljenosti v trgovalni knjigi za notranje modele
               
               
                  Vrednost izpostavljenosti za standardizirani pristop (SA)
               
               
                  Vrednost izpostavljenosti za pristop na osnovi notranjih bonitetnih ocen (IRB)
               
               
                  Od tega: splošne kreditne izpostavljenosti
               
               
                  Od tega: izpostavljenosti v trgovalni knjigi
               
               
                  Od tega: izpostavljenosti v listinjenju
               
               
                  Skupaj
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Razčlenitev po državah
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Država: 001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  …
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  ŠŠŠ
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Razpredelnica 2
      
      
         Znesek posamezni instituciji lastnega proticikličnega kapitalskega blažilnika
      
      
                  Vrstica
               
               
                   
               
               
                  Stolpec
               
            
                   
               
               
                   
               
               
                  010
               
            
                  010
               
               
                  Znesek skupne izpostavljenosti tveganjem
               
               
                   
               
            
                  020
               
               
                  Stopnja posamezni instituciji lastnega proticikličnega blažilnika
               
               
                   
               
            
                  030
               
               
                  Zahteva za posamezni instituciji lasten proticikličen blažilnik
               
               
                   
               
            
   
      PRILOGA II
      
         NAVODILA ZA STANDARDNI OBLIKI ZA RAZKRITJE
      
      DEL I
      
         SPLOŠNA NAVODILA
      
      
         Referenčni podatki
      
      
               
                  (1)
               
               
                  V polju „Stopnja uporabe“ institucije navedejo stopnjo uporabe, ki je podlaga za podatke, navedene v razpredelnicah 1 in 2. Pri izpolnjevanju tega polja institucije izberejo eno od naslednjih možnosti v skladu s členoma 6 in 13 Uredbe (EU) št. 575/2013:
                  
                              (a)
                           
                           
                              konsolidirana;
                           
                        
                              (b)
                           
                           
                              posamična;
                           
                        
                              (c)
                           
                           
                              subkonsolidirana.
                           
                        
            
               
                  (2)
               
               
                  Za razkritje na posamični podlagi v skladu z naslovom II dela 1 Uredbe (EU) št. 575/2013 institucije izpolnijo razpredelnici 1 in 2 iz teh navodil na posamični podlagi v skladu s poglavjem 1 naslova II dela 1 Uredbe (EU) št. 575/2013.
               
            
               
                  (3)
               
               
                  Za razkritje na konsolidirani ali subkonsolidirani podlagi v skladu z naslovom II dela 1 Uredbe (EU) št. 575/2013 institucije izpolnijo razpredelnici 1 in 2 iz teh navodil na konsolidirani podlagi v skladu s poglavjem 2 naslova II dela 1 Uredbe (EU) št. 575/2013.
               
            DEL II
      
         NAVODILA ZA STANDARDNO OBLIKO 1
      
      
         Razpredelnica 1
      
      
         Geografska razporeditev kreditnih izpostavljenosti, ustreznih za izračun proticikličnega kapitalskega blažilnika
      
      Razpredelnica 1 zajema kreditne izpostavljenosti, ustrezne za izračun proticikličnega kapitalskega blažilnika v skladu s členom 140(4) Direktive 2013/36/EU.
      
                  Pravna podlaga in navodila
               
            
                  Številka vrstice
               
               
                  Razlaga
               
            
                  010-01X
               
               
                  
                     Razčlenitev ustreznih kreditnih izpostavljenosti po državah
                  
                  Seznam držav, v katerih ima institucija kreditne izpostavljenosti, ustrezne za izračun posamezni instituciji lastnega proticikličnega blažilnika v skladu z Delegirano uredbo (EU) št. 1152/2014.
                  Število vrstic se lahko razlikuje glede na število držav, v katerih ima institucija kreditne izpostavljenosti, ustrezne za izračun proticikličnega blažilnika.
                  V skladu z Delegirano uredbo (EU) št. 1152/2014 se lahko institucija, če izpostavljenosti v trgovalni knjigi ali tuje kreditne izpostavljenosti institucije predstavljajo manj kot 2 % njenih skupnih tveganju prilagojenih izpostavljenosti, odloči te izpostavljenosti razporediti na lokacijo institucije. Če izpostavljenosti, razkrite za lokacijo institucije, vključujejo izpostavljenosti iz drugih držav, morajo biti te jasno opredeljene v opombi ali sprotni opombi razpredelnice za razkritje.
               
            
                  020
               
               
                  
                     Skupaj
                  
                  Vrednost, kot je opisana v skladu z razlago za stolpce 010 do 120 te razpredelnice.
               
            
         
      
                  Pravna podlaga in navodila
               
            
                  Številka stolpca
               
               
                  Razlaga
               
            
                  010
               
               
                  
                     Vrednost izpostavljenosti iz naslova splošnih kreditnih izpostavljenosti za standardizirani pristop (SA)
                  
                  Vrednost izpostavljenosti iz naslova ustreznih kreditnih izpostavljenosti, opredeljenih v skladu s členom 140(4)(a) Direktive 2013/36/EU, določena v skladu s členom 111 Uredbe (EU) št. 575/2013.
                  Geografska razčlenitev se izvede v skladu z Delegirano uredbo (EU) št. 1152/2014.
                  Vrstica 020 (skupaj): vsota vseh ustreznih kreditnih izpostavljenosti, opredeljenih v skladu s členom 140(4)(a) Direktive 2013/36/EU, določena v skladu s členom 111 Uredbe (EU) št. 575/2013.
               
            
                  020
               
               
                  
                     Vrednost izpostavljenosti iz naslova splošnih kreditnih izpostavljenosti za pristop na osnovi notranjih bonitetnih ocen (IRB)
                  
                  Vrednost izpostavljenosti iz naslova ustreznih kreditnih izpostavljenosti, opredeljenih v skladu s členom 140(4)(a) Direktive 2013/36/EU, določena v skladu s členom 166 Uredbe (EU) št. 575/2013.
                  Geografska razčlenitev se izvede v skladu z EBA/RTS/2013/15.
                  Vrstica 020 (skupaj): vsota vseh ustreznih kreditnih izpostavljenosti, opredeljenih v skladu s členom 140(4)(a) Direktive 2013/36/EU, določena v skladu s členom 166 Uredbe (EU) št. 575/2013.
               
            
                  030
               
               
                  
                     Vsota dolgih in kratkih pozicij izpostavljenosti v trgovalni knjigi
                  
                  Vsota dolgih in kratkih pozicij ustreznih kreditnih izpostavljenosti, opredeljenih v skladu s členom 140(4)(b) Direktive 2013/36/EU, izračunana kot vsota dolgih in kratkih pozicij, določena v skladu s členom 327 Uredbe (EU) št. 575/2013.
                  Geografska razčlenitev se izvede v skladu z Delegirano uredbo (EU) št. 1152/2014.
                  Vrstica 020 (skupaj): vsota vseh dolgih in kratkih pozicij ustreznih kreditnih izpostavljenosti, opredeljenih v skladu s členom 140(4)(b) Direktive 2013/36/EU, izračunana kot vsota dolgih in kratkih pozicij, določena v skladu s členom 327 Uredbe (EU) št. 575/2013.
               
            
                  040
               
               
                  
                     Vrednost izpostavljenosti v trgovalni knjigi za notranje modele
                  
                  Vsota:
                  
                              —
                           
                           
                              poštene vrednosti pozicij denarnih sredstev, ki predstavljajo ustrezne kreditne izpostavljenosti, kot so opredeljene v skladu s členom 140(4)(b) Direktive 2013/36/EU, določene v skladu s členom 104 Uredbe (EU) št. 575/2013;
                           
                        
                              —
                           
                           
                              hipotetične vrednosti izvedenih finančnih instrumentov, ki predstavljajo ustrezne kreditne izpostavljenosti, kot so opredeljene v skladu s členom 140(4)(b) Direktive 2013/36/EU.
                           
                        Geografska razčlenitev se izvede v skladu z Delegirano uredbo (EU) št. 1152/2014.
                  Vrstica 020 (skupaj): vsota poštene vrednosti vseh pozicij denarnih sredstev, ki predstavljajo ustrezne kreditne izpostavljenosti, kot so opredeljene v členu 140(4)(b) Direktive 2013/36/EU, določene v skladu s členom 104 Uredbe (EU) št. 575/2013, in hipotetične vrednosti vseh izvedenih finančnih instrumentov, ki predstavljajo ustrezne kreditne izpostavljenosti, kot so opredeljene v skladu s členom 140(4)(b) Direktive 2013/36/EU.
               
            
                  050
               
               
                  
                     Vrednost izpostavljenosti iz naslova izpostavljenosti v listinjenju za standardizirani pristop (SA)
                  
                  Vrednost izpostavljenosti iz naslova ustreznih kreditnih izpostavljenosti, opredeljenih v skladu s členom 140(4)(c) Direktive 2013/36/EU, določena v skladu s členom 246(1)(a) in (c) Uredbe (EU) št. 575/2013.
                  Geografska razčlenitev se izvede v skladu z Delegirano uredbo Komisije (EU) št. 1152/2014.
                  Vrstica 020 (skupaj): vsota vseh ustreznih kreditnih izpostavljenosti, opredeljenih v skladu s členom 140(4)(c) Direktive 2013/36/EU, določena v skladu s členom 246(1)(a) in (c) Uredbe (EU) št. 575/2013.
               
            
                  060
               
               
                  
                     Vrednost izpostavljenosti iz naslova izpostavljenosti v listinjenju za pristop na osnovi notranjih bonitetnih ocen (IRB)
                  
                  Vrednost izpostavljenosti iz naslova ustreznih kreditnih izpostavljenosti, opredeljenih v skladu s členom 140(4)(c) Direktive 2013/36/EU, določena v skladu s členom 246(1)(b) in (d) Uredbe (EU) št. 575/2013.
                  Geografska razčlenitev se izvede v skladu z Delegirano uredbo (EU) št. 1152/2014.
                  Vrstica 020 (skupaj): vsota vseh ustreznih kreditnih izpostavljenosti, opredeljenih v skladu s členom 140(4)(c) Direktive 2013/36/EU, določena v skladu s členom 246(1)(b) in (d) Uredbe (EU) št. 575/2013.
               
            
                  070
               
               
                  
                     Kapitalske zahteve: splošne kreditne izpostavljenosti
                  
                  Kapitalske zahteve za ustrezne kreditne izpostavljenosti v zadevni državi, opredeljene v skladu s členom 140(4)(a) Direktive 2013/36/EU, določene v skladu z naslovom II dela 3 Uredbe (EU) št. 575/2013.
                  Vrstica 020 (skupaj): vsota vseh kapitalskih zahtev za ustrezne kreditne izpostavljenosti, opredeljene v skladu s členom 140(4)(a) Direktive 2013/36/EU, določena v skladu z naslovom II dela 3 Uredbe (EU) št. 575/2013.
               
            
                  080
               
               
                  
                     Kapitalske zahteve: izpostavljenosti v trgovalni knjigi
                  
                  Kapitalske zahteve za ustrezne kreditne izpostavljenosti v zadevni državi, opredeljene v skladu s členom 140(4)(b) Direktive 2013/36/EU, določene v skladu s poglavjem 2 naslova IV dela 3 Uredbe (EU) št. 575/2013 za posebno tveganje ali v skladu s poglavjem 5 naslova IV dela 3 Uredbe (EU) št. 575/2013 za presežno tveganje neplačila in migracije.
                  Vrstica 020 (skupaj): vsota vseh kapitalskih zahtev za ustrezne kreditne izpostavljenosti, opredeljene v skladu s členom 140(4)(b) Direktive 2013/36/EU, določena v skladu s poglavjem 2 naslova IV dela 3 Uredbe (EU) št. 575/2013 za posebno tveganje ali v skladu s poglavjem 5 naslova IV dela 3 Uredbe (EU) št. 575/2013 za presežno tveganje neplačila in migracije.
               
            
                  090
               
               
                  
                     Kapitalske zahteve: izpostavljenosti v listinjenju
                  
                  Kapitalske zahteve za ustrezne kreditne izpostavljenosti v zadevni državi, opredeljene v skladu s členom 140(4)(c) Direktive 2013/36/EU, določene v skladu s poglavjem 5 naslova II dela 3 Uredbe (EU) št. 575/2013.
                  Vrstica 020 (skupaj): vsota vseh kapitalskih zahtev za ustrezne kreditne izpostavljenosti, opredeljene v skladu s členom 140(4)(c) Direktive 2013/36/EU, določena v skladu s poglavjem 5 naslova II dela 3 Uredbe (EU) št. 575/2013.
               
            
                  100
               
               
                  
                     Kapitalske zahteve – skupaj
                  
                  Vsota stolpcev 070, 080 in 090.
                  Vrstica 020 (skupaj): vsota vseh kapitalskih zahtev za ustrezne kreditne izpostavljenosti, opredeljene v skladu s členom 140(4) Direktive 2013/36/EU.
               
            
                  110
               
               
                  
                     Uteži kapitalskih zahtev
                  
                  Utež, ki se uporablja za stopnjo proticikličnega blažilnika v posamezni državi, izračunana kot skupna kapitalska zahteva, ki se nanaša na ustrezne kreditne izpostavljenosti v zadevni državi (vrstica 01X, stolpec 100), deljena s skupno kapitalsko zahtevo, ki se nanaša na vse kreditne izpostavljenosti, ustrezne za izračun proticikličnega blažilnika v skladu s členom 140(4) Direktive 2013/36/EU (vrstica 020, stolpec 100).
                  Ta vrednost se razkrije kot absolutna številka, zaokrožena na dve decimalni mesti.
               
            
                  120
               
               
                  
                     Stopnja proticikličnega kapitalskega blažilnika
                  
                  Stopnja proticikličnega kapitalskega blažilnika, ki se uporablja v zadevni državi ter je določena v skladu s členi 136, 137, 138 in 139 Direktive 2013/36/EU. Ta stolpec ne vključuje stopenj proticikličnega kapitalskega blažilnika, ki so bile določene, vendar se še ne uporabljajo v času izračuna posamezni instituciji lastnega proticikličnega kapitalskega blažilnika, na katerega se razkritje nanaša.
                  Ta vrednost se razkrije kot odstotek, zaokrožen na enako število decimalnih mest, kakor je določeno v skladu s členi 136, 137, 138 in 139 Direktive 2013/36/EU.
               
            DEL III
      
         NAVODILA ZA STANDARDNO OBLIKO 2
      
      
         Razpredelnica 2
      
      
         Znesek posamezni instituciji lastnega proticikličnega kapitalskega blažilnika
      
      Institucije uporabljajo navodila iz tega oddelka za izpolnjevanje razpredelnice 2 – Znesek posamezni instituciji lastnega proticikličnega kapitalskega blažilnika.
      
                  Pravna podlaga in navodila
               
            
                  Številka vrstice
               
               
                  Razlaga
               
            
                  010
               
               
                  
                     Znesek skupne izpostavljenosti tveganjem
                  
                  Znesek skupne izpostavljenosti tveganjem, izračunan v skladu s členom 92(3) Uredbe (EU) št. 575/2013.
               
            
                  020
               
               
                  
                     Stopnja posamezni instituciji lastnega proticikličnega kapitalskega blažilnika
                  
                  Stopnja posamezni instituciji lastnega proticikličnega kapitalskega blažilnika, določena v skladu s členom 140(1) Direktive 2013/36/EU.
                  Stopnja posamezni instituciji lastnega proticikličnega kapitalskega blažilnika se izračuna kot tehtano povprečje stopenj proticikličnega blažilnika, ki se uporabljajo v državah, v katerih se nahajajo ustrezne kreditne izpostavljenosti institucije, in se navedejo v vrsticah 010 do 01X stolpca 120 razpredelnice 1.
                  Utež, ki se uporablja za stopnjo proticikličnega blažilnika v posamezni državi, je delež kapitalskih zahtev glede na skupno kapitalsko zahtevo, ki se nanaša na ustrezne kreditne izpostavljenosti na zadevnem ozemlju, in se razkrije v stolpcu 110 razpredelnice 1.
                  Ta vrednost se razkrije kot odstotek, zaokrožen na dve decimalni mesti.
               
            
                  030
               
               
                  
                     Zahteva za posamezni instituciji lasten proticikličen kapitalski blažilnik
                  
                  Zahteva za posamezni instituciji lasten proticikličen kapitalski blažilnik, izračunana kot stopnja posamezni instituciji lastnega proticikličnega blažilnika, kot se navede v vrstici 020 te razpredelnice, uporabljena za skupni znesek izpostavljenosti tveganju, kot se navede v vrstici 010 te preglednice.
               
            
         
      
                  Pravna podlaga in navodila
               
            
                  Številka stolpca
               
               
                  Razlaga
               
            
                  010
               
               
                  Vrednost, kot je opisana v skladu z razlago za vrstice 010 do 030 te razpredelnice.